  Майя Бывальцева 100 процентсэ бюллетеньёсты эскеронлы йылпумъянъёсъя Удмуртилы тӧроез быръёнъёсын Александр Бречалов 78,16 процентсэ куараосты люказ. Со сярысь ивортӥз элькунысь Быръёнъёсъя валтӥсь ӧрилэн тӧроез Виктор Кушко. «Элькунлы тӧроезлэсь дырызлэсь вазь быръёнъёсын вормиз Бречалов Александр Владимирович, со 78,16 процентсэ куараосты люказ», — вераз Кушко. Кыкетӥ луиз КПРФ-ысь Владимир Бодров, солы 8,73 процентэз бырйисьёс дурбасьтӥзы. «Справедливая Россия» партилэн ӵектэм муртэз Фарид Юнусов 4,82 процент люказ, ЛДПР-ысь Тимур Ягафаров — 3,16 процент, КПСС-ысь Андрей Иванов — 2,5 процент. Удмуртилы тӧроез дырызлэсь вазь быръёнъёсы 34,55 процентэз бырйисьёс пыриськизы. «Удмуртилы тӧроез быръёнъёс-2017» но «Удмуртиысь Кун Кенеш быръёнъёс-2017» сярысь иворъёс Тегъёс: Политика быръёнъёс Удмуртия АлександрБречалов Быръёнъёсъяӧри  